כריסטיאן רומרו

כריסטיאן גבריאל רומרו (בספרדית: Cristian Gabriel Romero; נולד ב-27 באפריל 1998 בקורדובה שבארגנטינה) הוא כדורגלן ארגנטינאי המשחק בעמדת הבלם בקבוצת טוטנהאם הוטספר מהפרמייר ליג ובנבחרת ארגנטינה.

קריירת מועדונים 
רומרו גדל במחלקת הנוער של בלגראנו. הוא ערך 16 הופעות ליגה במדי הקבוצה הבוגרת של המועדון במסגרת ליגת העל הארגנטינאית.

ב-1 ביולי 2018 חתם רומרו בגנואה מהסרייה א'. ב-20 באוקטובר ערך את הופעת הבכורה שלו במועדון, בתיקו 1-1 נגד יובנטוס במסגרת המחזור התשיעי בליגה לעונת 2018/2019. ב-28 באוקטובר הבקיע את שער הבכורה שלו במועדון, בתיקו 2-2 נגד אודינזה במסגרת המחזור העשירי בליגה. הוא ערך 27 הופעות ליגה בעונה זו, בהן הבקיע שני שערים.

ב-12 ביולי 2019 חתם רומרו ביובנטוס מהסרייה א', והושאל בחזרה לגנואה למשך עונת 2019/2020. הוא ערך 30 הופעות ליגה במהלך תקופת ההשאלה, בהן הבקיע שער אחד.

ב-5 בספטמבר 2020 הושאל רומרו למשך עונה אחת לאטאלנטה מהסרייה א'. הוא ערך 31 הופעות ליגה במהלך תקופת ההשאלה, בהן הבקיע שני שערים. ב-6 באוגוסט 2021 חתם במועדון באופן קבוע.

ביום בו חתם באטאלנטה הושאל רומרו למשך שתי עונות לטוטנהאם הוטספר מהפרמייר ליג. ב-15 באוגוסט ערך את הופעת הבכורה שלו במועדון, בניצחון 1-0 על מנצ'סטר סיטי במסגרת המחזור הראשון בליגה לעונת 2021/2022. ב-16 במרץ 2022 הבקיע את שער הבכורה שלו במועדון, בניצחון 2-0 על ברייטון אנד הוב אלביון במסגרת המחזור ה-16 בליגה. הוא ערך 22 הופעות ליגה בעונה זו, בהן הבקיע שער אחד. ב-30 באוגוסט 2022 חתם על חוזה קבוע לחמש עונות במועדון.

קריירה בינלאומית 
ב-3 ביוני 2021 ערך רומרו את הופעת הבכורה שלו בנבחרת ארגנטינה, בתיקו 1-1 נגד נבחרת צ'ילה במסגרת מוקדמות מונדיאל 2022. ב-8 ביוני 2022 הבקיע את שער הבכורה שלו בנבחרת, בתיקו 2-2 נגד נבחרת קולומביה במסגרת מוקדמות מונדיאל 2022.

הוא היה חלק מסגל נבחרת ארגנטינה בטורניר קופה אמריקה 2021, בו זכתה נבחרתו, וערך שלוש בטורניר.

נכלל בסגל נבחרת ארגנטינה בטורניר מונדיאל 2022.

תארים 
נבחרת ארגנטינה
 קופה אמריקה: 2021
 הפיינליסימה: 2022
 גביע העולם: 2022

קישורים חיצוניים

הערות שוליים 

כדורגלנים ארגנטינאים
בלמי כדורגל ארגנטינאים
קורדובה (ארגנטינה): כדורגלנים
כדורגלני בלגראנו
כדורגלני גנואה
כדורגלני יובנטוס
כדורגלני אטאלנטה
כדורגלני טוטנהאם הוטספר
כדורגלני נבחרת ארגנטינה
כדורגלני קופה אמריקה 2021
כדורגלני מונדיאל 2022
ארגנטינאים שנולדו ב-1998